კარლ ფრიდრიხ ფილიპ ფონ მარციუსი
კარლ ფრიდრიხ ფილიპ ფონ მარციუსი (დ. 17 აპრილი, 1794 — გ. 13 დეკემბერი, 1868) — გერმანელი ბოტანიკოსი და მკვლევარი. მარციუსი დაიბადა ერლანგენში, სადაც 1814 წელს დაამთავრა უნივერსიტეტი. მან გამოაქვეყნა კრიტიკული კატალოგი უნივერსიტეტის ბოტანიკურ ბაღში არსებული მცენარეების შესახებ. შემდეგ მან მთელი თავისი ცხოვრება მიუძღვნა ბოტანიკის შესწავლას და 1817 წელს ის და იოჰან ბაპტისტ ვონ სპიქსი ბავარიის მეფემ ბრაზილიაში გააგზავნა. მათ იმოგზაურეს რიო-დე-ჟანეიროდან სამხრეთ და აღმოსავლეთ ბრაზილიის პროვინციებში და მოინახულეს მდინარე ამაზონის თავისი დიდი შენაკადებით. 1820 წელს, როდესაც კარლი ევროპაში დაბრუნდა დანიშნეს მიუნხენის ბოტანიკური ბაღის დამცველად. მისი დიდი ყურადღება მიიპრო ბრაზილიის ფლორამ და გამოაქვეყნა უამრავი პატარა ნაშშრომი: Nova Genera et Species Plantarum Brasiliensium (1823–1832, 3 ნაწ.) და Icones selectae Plantarum Cryptogamicarum Brasiliensium (1827). ორივე ნაშრომი იყო ილუსტრირებული. თუმცა ყველაზე მეტად იგი ცნობილია მისი ნამუშევრით Historia naturalis palmarum (1823–1850), რომელშიც პალმის მთლიანი გენერაციაა აღწერილი. ნამუშევარი შეიცავდა 240–ზე მეტ ქრომოლითოგრაფას. 1840 წელს კარლმა დაიწყო Flora Brasiliensis წერა. მისი სტანდარტული საავტორო ბოტანიკური შემოკლებაა Mart.